Затым агучыў свой даклад пад назвай “Да пытаньня аб хрысьціянскіх каштоўнасьцях у Еўропе” кардынал Курт Кох, Старшыня Папскай Рады спрыяньня хрысьціянскай еднасьці. Ватыканскі ярарх паказаў гісторыю паступовай дэхрысьціянізацыі Еўропы. “Мы павінны спытаць сябе, які можам зрабіць уклад, каб хрысьціянства зноў прыйшло ў наш секулярызаваны сьвет”, — адзначыў кардынал Кох. Сёньня ў нашых грамадзтвах, паводле словаў прадстаўніка Апостальскай Сталіцы, “менавіта Цэрквы сьведчаць аб фундаментальных нормах і правах”. Сапраўдная ж евангелізацыя, падкрэсьліў кардынал, “у тым, каб перадаваць людзям тую ідэю, якую перадаў нам Госпад, пасылаючы ў сьвет свайго Сына”. Найбольш дзейсным, як дадаў ярарх, можа стаць сумеснае сьведчаньне праваслаўных і католікаў.